A brazil labdarúgó-bajnokságok rendszere
A brazil labdarúgó-bajnoki rendszer két különböző, de egymással összefüggő bajnoki piramis alapján működik. A nemzeti illetve az állami bajnokságokat egyazon évben rendezik meg. A nemzeti bajnokságban részt vevő csapatok indulhatnak a nemzetközi kupasorozatokban (Libertadores-kupa, Mercosur-kupa, Recopa Sudamericana). Az állami bajnokságokban az országos kupa küzdelmeibe kvalifikálhatják magukat a csapatok.

Felépítése 

Az országos bajnokságokat a CBF, az állami bajnokságokat pedig az adott állam szövetsége szervezi (például a Goiano állami bajnokságot, a Goiás állam labdarúgó-szövetsége).

A nemzeti ligát májustól decemberig, az állami bajnokságokat pedig minden államnak januártól májusig kell lebonyolítania.

A legtöbb állami rendezvény kupasorozattal is rendelkezik, melyeket július és december között rendeznek. Az állami kupagyőztes automatikusan részt vehet a nemzeti kupa küzdelmeiben.

Országos bajnokságok 

A nemzeti piramis, négy bajnokságból áll.

A Série A, Série B, és a Série C küzdelmeiben 20 csapat vesz részt, míg a Série D 40 csapatos liga.

A Série A-ban és a Série B-ben kétszer mérkőznek egymással a csapatok.

A Série C-ben két csoportban játszanak szintén oda-visszavágós alapon, majd a csoportok első négy helyezettje, egyenes kieséses rendszerben folytatja tovább a bajnokságot.

A Série D-ben a 40 résztvevőt 8 regionális csoportba osztják és minden csapat kétszer játszik egymással. A csoportok első és második helyezettjei a Série C-hez hasonlóan, egyenes kieséses rendszerben döntik el a bajnoki cím sorsát.

Minden ligában a négy leggyengébb teljesítmény nyújtó csapat alacsonyabb osztályba kerül, míg a négy legjobb pedig feljut a magasabb divízióba.

Állami bajnokságok 

Az állami bajnokságokban a lebonyolítási rendszerek és a létszámok is változóak, de általában két körből állnak és a rájátszásban, kieséses alapon döntenek a bajnoki cím sorsáról. (például: a Paulista bajnokságban az első körben 20 csapatot négy csoportra osztanak, majd minden csapat egyszer mérkőzik a különböző csoportok együtteseivel. Ezután következik a kieséses rájátszás. A Cariocában 16, míg Rondôniában 8 csapat indul minden évben).

A országos bajnokság első és második vonalának küzdelmeiben is érdekelt együttesek – kissé igazságtalan módon – mérkőzéseik többségét hazai pályán játsszák.

Bajnoki rendszer 

1Az állami bajnokságok győztesei nem kvalifikálják magukat a Série D küzdelmeibe, de a CBF feljuttathat csapatokat az országos bajnokságba.

Jegyzetek

Források 
 RSSSF
 Brazil labdarúgás